rejauldu/bengali-wikipedia huggingface dataset:
thumb|200px|ফ্রঁসোয়া ফিইয়োঁ  ফ্রঁসোয়া ফিইয়োঁএই ফরাসি ব্যক্তিনাম বা স্থাননামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ  শীর্ষক রচনাশৈলী নিদের্শিকাতে ব্যাখ্যাকৃত নীতিমালা অনুসরণ করা হয়েছে। () একজন ফরাসি রাজনীতিবিদ। তিনি "লে রেপ্যুবলিক্যাঁ" (প্রাক্তন "ইউনিওঁ পুর আঁ মুভমঁ পোপ্যুল্যার") রাজনৈতিক দলের নেতা এবং দলটির মনোনয়নে ২০১৭ সালের ফ্রান্সের রাষ্ট্রপতি নির্বাচনে প্রতিদ্বন্দ্বিতা করেন। তিনি একজন ডান-মধ্যপন্থী রক্ষণশীল রাজনীতিবিদ। ১৯৮১ সাল থেকে ২০১২ সাল পর্যন্ত তিনি ফ্রান্সের আইনসভার নিম্নকক্ষ (আসঁব্লে‌) ও  উচ্চকক্ষ (সেনা)-র সদস্য ছিলেন। ২০০৭ থেকে ২০১২ সাল পর্যন্ত তিনি রাষ্ট্রপতি নিকোলা সার্কোজির অধীনে ফ্রান্সের প্রধানমন্ত্রীর দায়িত্ব পালন করেন। ২০১৬ সালের নভেম্বরে তিনি তার দলের অভ্যন্তরীণ নির্বাচনে জয়ী হয়ে ফ্রান্সে রাষ্ট্রপতি নির্বাচনের জন্য দলটির প্রার্থী হিসেবে মনোনয়ন লাভ করেন। কিন্তু ২০১৭ সালের মার্চ মাসে তার বিরুদ্ধে সরকারী অর্থ অপব্যবহার করার অভিযোগ ওঠে এবং এর ফলে তার নির্বাচনী প্রচারণা এবং নির্বাচনে জয়লাভের আশা ব্যাহত হয়।  রাজনৈতিক মত ফিইয়োঁ সরকারি ব্যয় এবং বৃহৎ ব্যবসা প্রতিষ্ঠানগুলির কর কমানোর পক্ষপাতী। তিনি ক্ষমতায় আসলে ৫ লক্ষ সরকারি চাকুরি রদ করার ঘোষণা দেন। এছাড়া তিনি কর্মসপ্তাহের দৈর্ঘ্যসীমা ৩৫ ঘণ্টা করার নিয়মটি বিলোপের পক্ষে। কর্মক্ষেত্র থেকে অবসরগ্রহণের বয়স ৬৫ বছর করতে চান। ফ্রান্সের অভিবাসন কমাতে চান। এছাড়া তিনি রাশিয়া, সিরিয়া এবং ইরানের সাথে সমঝোতায় আগ্রহী।  টীকা  বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:ফ্রান্সের প্রধানমন্ত্রী বিষয়শ্রেণী:ফরাসি রোমান ক্যাথলিক বিষয়শ্রেণী:১৯৫৪-এ জন্ম বিষয়শ্রেণী:২০শ শতাব্দীর ফরাসি আইনজীবী
বৈঠামনিথি মুদুম্বাই কোথাইনায়াকি আম্মাল, যিনি ভাই মু কো নামে সমধিক পরিচিত,Randor Guy (10 January 2002). "An icon in her time ". The Hindu. ছিলেন একজন ভারতীয় লেখক, ঔপন্যাসিক এবং সাংবাদিক যিনি প্রথম মহিলা যিনি একটি তামিল ম্যাগাজিনের সম্পাদকীয় বোর্ডের অংশ ছিলেন। তিনি ১১৫টি বই লিখেছেন এবং একটি মাসিক তামিল পত্রিকা জগনমোহিনী প্রকাশ করেছেন।  কোথাইনায়াকি ছিলেন তামিল ভাষার প্রথম মহিলা লেখক যিনি গোয়েন্দা উপন্যাস লিখেছিলেন।   তিনি বিভিন্ন বিষয়ে আগ্রহী ছিলেন এবং সমাজসেবা, সঙ্গীত রচনা, এবং কথাসাহিত্য লেখার মতো ক্ষেত্রে পারদর্শী ছিলেন। কোথাইনয়াকিও ছিলেন একজন নারীবাদী এবং একজন মুক্তিযোদ্ধা। Randor Guy (10 January 2002). "An icon in her time ". The Hindu. তিনি সমসাময়িক লেখকদের দ্বারা "কথাসাহিত্যের রানী" হিসাবে সমাদৃত হন। [ শরীরে যাচাই করা হয়নি ] তবে তামিল সাহিত্যের ইতিহাস সম্পর্কিত বইগুলিতে কোথাইনায়াকি কখনোই ভালভাবে স্বীকৃত ছিলেন না।    জীবন  কোথাইনয়াকি ১৯০১ সালের ১ ডিসেম্বর তামিলনাড়ুর তৎকালীন চিংলেপুট জেলার নির্ভালুর গ্রামে একটি ধর্মপ্রাণ বৈষ্ণব পরিবারে এন এস ভেঙ্কটাচারি  এবং পাট্টম্মালের ঘরে জন্মগ্রহণ করেন। মহান সন্তান সাধু অন্ডালের নামানুসারে তার নাম রাখা হয়েছিল কোঠাই। তার এক বছর বয়সে তার মা মারা যান এবং তারপরে তাকে বিভিন্ন আত্মীয়স্বজন লালনপালন করেন। Meenakshi Mukherjee (2002). "Early Novels in India". Sahiyta Akademi.  তিনি নারীমুক্তি এবং সামাজিক সংস্কারের সমর্থক ছিলেন এবং এটি তার লেখক হওয়ার আকাঙ্ক্ষাকে জাগিয়ে তোলে। কোথাইনায়কির প্রথম নাটক, ইন্দিরা মোহনা ১৯২৪ সালে নোবেল প্রেস দ্বারা প্রকাশিত হয়েছিল। তিনি দ্য হিন্দু, স্বদেশমিত্রন (তামিল) এবং নিউ ইন্ডিয়াতে তার নাটকের জন্য প্রশংসনীয় পর্যালোচনা পেয়েছিলেন। তার প্রথম নাটকের সাফল্য কোথাইনয়াকিকে তার সাহিত্য যাত্রা চালিয়ে যেতে অনুপ্রাণিত করেছিল। তিনি পড়তে এবং লিখতে শিখেছিলেন, তার বন্ধু পট্টম্মালের সাহায্যে। তার অনেক নাটকে সামাজিক সংস্কারের বিষয়বস্তু বিদ্যমান ছিল, যা বহুবার মঞ্চস্থ হয়েছিল। তার নাটকগুলোর মধ্যে, অরুণোদয়ম, বৎস কুমার এবং দয়ানিধি জনসাধারণের দৃষ্টি আকর্ষণ করেছিল। কোঠানায়কী বেশ কিছু ছোটগল্প, তিনটি নাটক এবং দুটি বইও প্রকাশ করেছেন।   তথ্যসূত্র   বিষয়শ্রেণী:তামিল লেখক বিষয়শ্রেণী:১৯৬০-এ মৃত্যু বিষয়শ্রেণী:১৯০১-এ জন্ম
পার্বত্য খাগড়াছড়ি হলো বাংলাদেশের জাতীয় সংসদের ৩০০টি নির্বাচনী এলাকার একটি। এটি খাগড়াছড়ি জেলায় অবস্থিত জাতীয় সংসদের ২৯৮নং আসন।  সীমানা পার্বত্য খাগড়াছড়ি আসনটি খাগড়াছড়ি জেলা নিয়ে গঠিত।   নির্বাচিত সাংসদ  নির্বাচনসাংসদরাজনৈতিক দল১৯৮৬ এ কে এম আলীম উল্লাহজাতীয় পার্টি১৯৮৮ ১৯৯১কল্পরঞ্জন চাকমাবাংলাদেশ আওয়ামী লীগ ফেব্রুয়ারি ১৯৯৬ওয়াদুদ ভূইয়াবাংলাদেশ জাতীয়তাবাদী দল জুন ১৯৯৬কল্পরঞ্জন চাকমাবাংলাদেশ আওয়ামী লীগ ২০০১ওয়াদুদ ভূইয়াবাংলাদেশ জাতীয়তাবাদী দল ২০০৮ যতীন্দ্র লাল ত্রিপুরা বাংলাদেশ আওয়ামী লীগ ২০১৪ কুজেন্দ্র লাল ত্রিপুরা২০১৮২০২৪  নির্বাচনী ফলাফল ২০১৪              ২০০৮               ২০০১  জুন ১৯৯৬   তথ্যসূত্র   বহিঃসংযোগ  প্রথম আলোতে পার্বত্য খাগড়াছড়ি (জাতীয় সংসদের নির্বাচনী এলাকা)  বিষয়শ্রেণী:খাগড়াছড়ি জেলার জাতীয় সংসদীয় আসন
মাদানি এভিনিউ হল ঢাকার ভাটারা থানায় অবস্থিত একটি সড়ক। পাকিস্থান শাসনামলে ঢাকা ইমপ্রুভমেন্ট ট্রাস্টের সাবেক চেয়ারম্যান জিএ মাদানির নামানুসারে সড়কটির নামকরণ করা হয়েছে। বারিধারায় অবস্থিত মার্কিন দূতাবাস থেকে শুরু হওয়া এই সড়কটি ১০০ ফুট প্রশস্ত। এর দৈর্ঘ্য ৭ কিলোমিটার। ২০২৩ সালে বাংলাদেশ সরকার সড়কটিকে ৩০০ ফিট প্রশস্থ পূর্বাচল এক্সপ্রেসওয়ে-এর সাথে সংযুক্ত করার পরিকল্পনা নিয়ে কাজ শুরু করেছে।https://www.tbsnews.net/bangladesh/purbachal-expressway-madani-ave-link-roads-planned-improved-connectivity-612746  এই ১০০ ফুট প্রশস্ত মাদানী এভিনিউ এর পাশেই অনন্ত গ্রুপের তত্ত্বাবধায়নে গড়ে উঠছে বাংলাদেশের প্রথম এলইইডি প্লাটিনাম-প্রত্যয়িত গেটেড কমিউনিটি প্রজেক্ট অনন্ত টেরাসাসhttps://www.tbsnews.net/features/habitat/ananta-terraces-why-build-building-when-you-can-build-entire-city-527858 এবং সড়কের শেষ প্রান্তে জলশিড়ি নামে বাংলাদেশ সেনাবাহিনীর একটি অ্যাকুয়া গ্রিন স্মার্ট টাউনশিপ প্রকল্পও উন্নয়নাধীন রয়েছে।  বাংলাদেশের দ্বিতীয় কার্ট রেসিং প্ল্যাটফর্ম গো কার্ট, ইউনাইটেড সিটি, শেফস টেবিল কোর্টসাইড এবং ইউনাইটেড ইন্টারন্যাশনাল ইউনিভার্সিটি মাদানি এভিনিউতে অবস্থিত।  মাদানি এভিনিউ থেকে বালু নদী পর্যন্ত রাস্তা প্রশস্তকরণের একটি প্রকল্প ২৫ সেপ্টেম্বর, ২০১৬-এ হাতে নেওয়া হয়। এ প্রকল্পের আওতায় সড়কটি ছয় লেন করা হবে। ভবিষ্যতে মাদানি এভিনিউ পূর্বাচল হয়ে ঢাকা-চট্টগ্রাম মহাসড়কের সাথে যুক্ত হবে। ঢাকা মেট্রো রেলের ভবিষ্যৎ পরিকল্পিত এমআরটি লাইন ৫-এর মাদানি এভিনিউতে অন্তত একটি স্টেশন থাকবে।   তথ্যসূত্র   বিষয়শ্রেণী:ঢাকার রাস্তা
চক্কর ৩০২ হলো ২০২৫ সালে মুক্তি পাওয়া বাংলাদেশী থ্রিলার চলচ্চিত্র। পরিচালনার পাশাপাশি কাহিনী লিখেছেন শরাফ আহমেদ জীবন। নাহিদ হাসনাত এককভাবে সংলাপ এবং সৈয়দ গাউসুল আলম শাওনের সাথে চিত্রনাট্য রচনা করেছেন। প্রধান চরিত্রে অভিনয় করেছেন মোশাররফ করিম। এটি ২০২৫ সালের ইদে মুক্তি পায়।  ২০২৩ সালে চক্কর সিনেমার চিত্রগ্রহণ অনুষ্ঠিত হয়। এটি ঢাকা শহরের বিভিন্ন জায়গা, মানিকগঞ্জ, দিয়াবাড়ি, জৈনাবাজারসহ আরও অনেক স্থানে করা হয়। এর পাশাপাশি সদরঘাটেও বেশকিছু দৃশ্য ধারণ করা হয়েছে।  অভিনয়শিল্পী  মঈনুল চরিত্রে মোশাররফ করিম, একজন পুলিশ অফিসার  তারিন জাহান  নীলা আহমেদ চরিত্রে মৌসুমী নাগ  মিজানুর রহমান চরিত্রে ইন্তেখাব দিনার  হাসান চৌধুরী চরিত্রে রওনক হাসান  গণ্ডার বাবু চরিত্রে সুমন আনোয়ার  সজীব চরিত্রে শাশ্বত দত্ত  শান্তা চরিত্রে রীকিতা নন্দিন শিমু  রুনা চরিত্রে সারা আলম  সাদ্দাম আহমেদ চরিত্রে আহমেদ গোলাম দোস্তগির শান  লিমা চরিত্রে ফারজানা বুশরা  রায়হান চৌধুরী চরিত্রে আরিয়ান সরোয়ার  জান্নাত চরিত্রে জান্নাতুন নূর মুন  ডিকন নূর  তরুন তরুন  শাশ্বত  শাহাদাত খান উৎপাদন উৎপাদন পরবর্তী ২০২৫ সালের ১৫ই মার্চ চলচ্চিত্রের টিজার প্রকাশ করা হয়।  মুক্তি চলচ্চিত্রটি ২০২৫ সালের ৩১শে মার্চ ঈদ উপলক্ষে বরবাদ, জংলি, দাগি, জ্বীন ৩ ও অন্তরাত্মার সাথে সংঘর্ষে বাংলাদেশের প্রেক্ষাগৃহে মুক্তি পায়।   তথ্যসূত্র  বহিঃসংযোগ     বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলাদেশ সরকার অনুদানের চলচ্চিত্র
বহুজন সমাজ পার্টি (হিন্দি:बहुजन समाज पार्टी ) ভারতের একটি জাতীয়তাবাদী রাজনৈতিক দল।  রাজনৈতিক সমর্থন  ১৯৮৯ এর সাধারণ নির্বাচনে দলটি আত্মপ্রকাশ করে। ৩টি আসন পায়। কিন্তু জনতা দলের ভি পি সিংয়ের নেতৃত্বের সরকারে সামিল হয়নি। সামিল হয়নি চন্দ্রশেখরের সরকারে।   ১৯৯১ এর সাধারণ নির্বাচনে ৩টি আসন পায়। কিন্তু কংগ্রেসের নরসিংহ রাওয়ের নেতৃত্বের সরকারে সামিল হয়নি।    ১৯৯৩ এর উত্তর প্রদেশ নির্বাচনে মাত্র ৬৭টি আসন পায়। বিজেপির সমর্থনে প্রথমবারের মতো মায়াবতী মুখ্যমন্ত্রী হন । পরবর্তীতে সমর্থনের অভাবে ১৩৭ দিনে সরকারের পতন ঘটে।    ১৯৯৬ এর সাধারণ নির্বাচনে ১১টি আসন পায়। কিন্তু বিজেপির বাজপেয়ির নেতৃত্বের সরকারে সামিল হয়নি। সামিল হয়নি দেবগৌড়ার সরকারে। সামিল হয়নি গুজরালের সরকারে।   ১৯৯৬ এর উত্তর প্রদেশ নির্বাচনে আবারও মাত্র ৬৭টি আসন পায়। এক্ষেত্রেও বিজেপির সমর্থনে দ্বিতীয়বারের মতো মায়াবতী মুখ্যমন্ত্রী হন । এবারে  ১৮৪ দিনে সরকারের পতন ঘটে।  ১৯৯৮ এর সাধারণ নির্বাচনে ৫টি আসন পায়। কিন্তু বিজেপির বাজপেয়ির নেতৃত্বের সরকারে সামিল হয়নি।   ১৯৯৯ এর সাধারণ নির্বাচনে ১৪টি আসন পায়। কিন্তু বিজেপির বাজপেয়ির নেতৃত্বের সরকারে সামিল হয়নি।   ২০০২ এর উত্তর প্রদেশ নির্বাচনে মাত্র ৯৮টি আসন পায়। এক্ষেত্রেও বিজেপির সমর্থনে তৃতীয়বারের মতো মায়াবতী মুখ্যমন্ত্রী হন । এবারে ১ বছর ১১৮ দিনে সরকারের পতন ঘটে।  ২০০৪ এর সাধারণ নির্বাচনে ১৯টি আসন পায়। কিন্তু কংগ্রেসের মনমোহনের নেতৃত্বের সরকারকে সমর্থন জানিয়েছিল ।   ২০০৭ এর উত্তর প্রদেশ নির্বাচনে ২০৬টি আসন পায়। প্রথমবারের মতো দল পূর্ণ সংখ্যাগরিষ্ঠতা পায়। চতুর্থবারের মতো মায়াবতী মুখ্যমন্ত্রী হন ।   ২০০৯ এর সাধারণ নির্বাচনে ২১টি আসন পায়। কিন্তু কংগ্রেসের মনমোহনের নেতৃত্বের সরকারকে সমর্থন জানিয়েছিল ।   ২০১২ এর উত্তর প্রদেশ নির্বাচনে মাত্র ৮০টি আসন পায়।  ২০১৪ এর সাধারণ নির্বাচনে একটিও আসন পায়নি ।  ২০১৭ এর উত্তর প্রদেশ নির্বাচনে মাত্র ১৯টি আসন পায়।  রাজ্যসভার সদস্যগণ   মায়াবতী  সতীশ চন্দ্র মিশ্র  নরেন্দ্র কুমার কাশ্যপ  Jugal কিশোর  সেলিম আনসারি   তথ্যসূত্র    আরও দেখুন    বহিঃসংযোগ   Official site  Know the BSP, Article on rediff.  বিষয়শ্রেণী:ভারতের রাজনৈতিক দল বিষয়শ্রেণী:বহুজন সমাজ পার্টি বিষয়শ্রেণী:ভারতের জাতীয় রাজনৈতিক দল বিষয়শ্রেণী:দলিত রাজনীতি বিষয়শ্রেণী:আম্বেদকরবাদী রাজনৈতিক দল বিষয়শ্রেণী:১৯৮৪-এ প্রতিষ্ঠিত রাজনৈতিক দল
.এএন () সাবেক নেদারল্যান্ডস এন্টিলস এর জন্য ইন্টারনেটের ডোমেইন নেম সিস্টেমের একটি কান্ট্রি কোড টপ-লেভেল ডোমেইন (সিসিটিএলডি)। এটি নেদারল্যান্ডসের এন্টিলস বিশ্ববিদ্যালয় দ্বারা পরিচালিত হয়েছিল। ২০১০ সালে নেদারল্যান্ডস এন্টিলসের বিলুপ্তি হওয়ার পরে ডোমেনটির সেবা পর্যায়ক্রমে বন্ধ করা হয়েছিল। ২০১০ সালের নভেম্বর পর্যন্ত .এএন ডোমেইনটি মাধ্যমিক স্তরের ডোমেইনসহ .এএন এর অধীনে নিবন্ধিত ৮০০ টিরও বেশি ডোমেইন সক্রিয় ছিল। ৩১ জুলাই ২০১৫-তে, ডোমেইনটির ব্যবহার বন্ধ হয়ে যায়।   দ্বিতীয় স্তরের ডোমেইন  অনেক বড় বড় কোম্পানি .এএন দ্বিতীয় স্তরের ডোমেইন ব্যবহার করতো। যার মধ্যে: google.com.an, yahoo.com.an, youtube.com.an, visa.com.an অন্যতম।   পর্যায়ক্রমিক বন্ধকরণ  ৩১ ডিসেম্বর ২০১৩ সালে, নেদারল্যান্ডস এন্টিলস বিশ্ববিদ্যালয় তাদের ডাটাবেস এবং সিস্টেম থেকে নিষ্ক্রিয় .এএন ডোমেইন নামগুলি সরিয়ে ফেলতে শুরু করে। পরবর্তীতে ৩১ অক্টোবর ২০১৪ সালে, আইসিএএনএন ডিএনএস রুট সার্ভারগুলি থেকে .এএন ডোমেইনটিকে সরিয়ে দেয়।   তথ্যসূত্র    বহিঃসংযোগ   আইএএনএ .এএন হুইজ  বিষয়শ্রেণী:ইন্টারনেট বিষয়শ্রেণী:কান্ট্রি কোড টপ-লেভেল ডোমেইন
ধলাকোমর সুইবাতাসি (বৈজ্ঞানিক নাম: Zoonavena sylvatica)Gill, Frank, and Minturn Wright (2006) , Birds of the World: Recommended English Names (ইংরেজি নাম white-rumped spinetail বা white-rumped needletail) Apodidae পরিবারের এক প্রজাতির পাখি ।  বিস্তৃতি ধলাকোমর সুইবাতাসি বাংলাদেশ, ভারত (পশ্চিমঘাট পর্বতমালা)ও নেপাল জুড়ে দেখা যায়।বাংলাদেশের চট্টগ্রাম অঞ্চলের দেখা যায়। বর্তমান অবস্থা এবং সংরক্ষণ ধলাকোমর সুইবাতাসি বৈশ্বিক অবস্থা পাখিটি ন্যূনতম বিপদগ্রস্ত এবং বাংলাদেশের অবস্থায় অপ্রতুল-তথ্য। পাখটি ২০০৩ সালে কক্সবাজারের ইনানিতে একটিকে দেখা গেছে। তথ্যসূত্র  বিষয়শ্রেণী:ভারতের পাখি বিষয়শ্রেণী:নেপালের পাখি বিষয়শ্রেণী:১৮৪৬-এ বর্ণিত পাখি
স্বপন দেবনাথ (জন্ম ১৯৫২) পশ্চিমবঙ্গের একজন ভারতীয় রাজনীতিবিদ। তিনি ২০১১ সাল থেকে পূর্ব বর্ধমান জেলার পূর্বস্থলী দক্ষিণ বিধানসভা কেন্দ্র থেকে পশ্চিমবঙ্গ বিধানসভার সদস্য। তিনি ২০২১ সালের পশ্চিমবঙ্গ বিধানসভা নির্বাচনে সর্বভারতীয় তৃণমূল কংগ্রেসের প্রতিনিধিত্ব করে জয়লাভ করেন।   প্রাথমিক জীবন এবং শিক্ষা  দেবনাথ পশ্চিমবঙ্গের পূর্ব বর্ধমান জেলার পূর্বস্থলী থেকে এসেছেন। তিনি মৃত রসরাজ দেবনাথের ছেলে। তিনি ১৯৭৩ সালে পশ্চিমবঙ্গের পূর্ব বর্ধমানের বর্ধমান বিশ্ববিদ্যালয় থেকে বাণিজ্যে স্নাতকোত্তর ডিগ্রি অর্জন করেন। তার স্ত্রী একজন অবসরপ্রাপ্ত শিক্ষিকা।   কর্মজীবন  ২০২১ সালের পশ্চিমবঙ্গ বিধানসভা নির্বাচনে দেবনাথ পূর্বস্থলী দক্ষিণ বিধানসভা কেন্দ্র থেকে সর্বভারতীয় তৃণমূল কংগ্রেসের প্রতিনিধিত্ব করে জয়ী হন। তিনি ১০৫,৬৯৮ ভোট পেয়ে তার নিকটতম প্রতিদ্বন্দ্বী ভারতীয় জনতা পার্টির রাজীব কুমার ভৌমিককে ১৭,৪১০ ভোটের ব্যবধানে পরাজিত করেন।   তথ্যসূত্র   বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:বর্ধমান বিশ্ববিদ্যালয়ের প্রাক্তন শিক্ষার্থী বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৫২-এ জন্ম বিষয়শ্রেণী:পূর্ব বর্ধমান জেলার ব্যক্তি
ওয়ান্ডার'স সমাধিস্থল (কখনও কখনও ওয়ান্ডার সমাধিস্থল; যা জার্মান লুথেরান কবরস্থান নামেও পরিচিত) হল ১৪.৫ একর (৫.৯ হেক্টর) জায়গার মার্কিন যুক্তরাষ্ট্রের ইলিনয় রাজ্যের শিকাগোতে অবস্থিত জার্মান প্রোটেস্ট্যান্ট কবরস্থান। এটি ১৮৫৯ সালে প্রতিষ্ঠিত হয়েছিল। এটি লেকভিউতে গ্রেসল্যান্ড কবরস্থানের পাশে অবস্থিত।   তথ্যসূত্র    বহিঃসংযোগ      Wunder's Cemetery at Find a Grave  বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:১৮৫০-এর দশকে প্রতিষ্ঠিত সমাধিস্থল বিষয়শ্রেণী:শিকাগোর সমাধিস্থল বিষয়শ্রেণী:মার্কিন যুক্তরাষ্ট্রে লুথেরান সমাধিস্থল বিষয়শ্রেণী:১৮৫৯-এ ইলিনয়ে প্রতিষ্ঠিত
কোটা ইস্কানদার মসজিদ () মালয়েশিয়ার জোহরে অবস্থিত একটি মসজিদ। জোহর রাজ্যে এটি দ্বিতীয় রাজ্য মসজিদ। সুলতান আবু বকর রাষ্ট্র মসজিদের পরে এই মসজিদ নির্মাণ করা হয়। আধুনিক স্থাপত্যশৈলীতে এই মসজিদ নির্মাণ করা হয়েছে। ২০১৫ সালের ১৬ই জুন তারিখে মসজিদটি আনুষ্ঠানিকভাবে চালু করা হয়। এর নামকরণ করা হয় জোহরের সুলতান মরহুম সুলতান ইস্কানদার ইবনি আল-মরহুম সুলতান ইসমাইল  এর নামে।http://www.thestar.com.my/News/Nation/2015/07/17/Johor-Sultan-Aidilfitri-prayers/ এখানে প্রায় ৬ হাজার মানুষ একত্রে নামায পড়তে পারেন।   ইতিহাস  মসজিদটি ইউইএম বিল্ডার্স বেরহাদ  এবং চাহায়া জওহর এসডিএন বিএইচডি  দ্বারা নির্মিত হয়েছিল। ২০১২ সালে এর নির্মাণকাজ শুরু হয় এবং কাজ শেষ  করে ২০১৫ সালের ১৬ জুন নামাযের জন্য উন্মুক্ত করে দেওয়া হয়। মসজিদের নকশায় আধুনিকতার সাথে ইসলাম ধর্মীয় কৃষ্টির মিলন ঘটেছে। আদর্শগতভাবে এখানে ইসলামের সুন্নী রীতির শাফেঈ মাযহাব পালন করা হয়।    স্থাপত্য  এর স্থাপত্যশৈলী অত্যন্ত দৃষ্টিনন্দন। আধুনিক স্থাপত্যশৈলীর সাথে ইসলামী ভাবগাম্ভীর্যের মিশ্রণে এই মসজিদ নির্মাণ করা হয়েছে। এতে রয়েছে বেশ কিছু সুউচ্চ ৬টি মিনার, বৃক্ষদ্বারা শোভিত বাগান, গম্বুজ, ফোয়ারা ইত্যাদি। মসজিদের জলাশয়টি সূর্যালোক প্রতিফলক হিসেবে বানানো। এখানে অমুসলিমদের জন্য একটি অংশ রাখা হয়েছে। সেখানে তারা অবাধে যাতায়াত করতে পারে।   কার্যক্রম  মসজিদটি সপ্তাহের প্রতিদিন খোলা থাকে। এখানে ৫ ওয়াক্ত নামায আদায় করা হয়। প্রতি শুক্রবার এখানে নামাযের জন্য বিশেষ ব্যবস্থা করা হয়।   আরও দেখুন   মালয়েশিয়ায় ইসলাম   তথ্যসূত্র   বিষয়শ্রেণী:২০১৫-এ সম্পন্ন মসজিদ বিষয়শ্রেণী:জোহরের মসজিদ বিষয়শ্রেণী:গম্বুজসহ মসজিদ বিষয়শ্রেণী:২০১৫-এ মালয়েশিয়ায় প্রতিষ্ঠিত বিষয়শ্রেণী:২১শ শতাব্দীর এশিয়ার মসজিদ
If you can help with any of these topics, please add your name to the third column + WikiProject Physics Quick Help Table আমার সাহায্যের প্রয়োজন চেষ্টা করুন অথবা এর পরিবর্তে, যোগাযোগ করার চেষ্টা করুন বট Bot policy and subpages  কপি সম্পাদনা Guild of Copy Editors  বিষয়বস্তু বিতর্ক মন্তব্যের অনুরোধ  উইকিপ্রকল্প পদার্থবিজ্ঞান আলাপ পাতা  উইকিপ্রকল্প পদার্থবিজ্ঞান অংশগ্রহণকারী সুরক্ষিত পাতা সম্পাদনা Placing  on the article's talk page  সাধারণ সহায়তা Editor Assistance সাধারণ প্রতিক্রিয়া উইকিপ্রকল্প পদার্থবিজ্ঞান আলাপ পাতা  Requesting for comments উইকিপ্রকল্প পদার্থবিজ্ঞান অংশগ্রহণকারী Getting around WikiProject Physics উইকিপ্রকল্প পদার্থবিজ্ঞান আলাপ পাতা   চিত্র (তৈরি) গ্রাফিক ল্যাব চিত্র (আপলোড) উইকিমিডিয়া কমন্স  একটি নিবন্ধ উন্নতি Using the Reviewing Cheatsheet  উইকিপ্রকল্প পদার্থবিজ্ঞান আলাপ পাতা উইকিপ্রকল্প পদার্থবিজ্ঞান অংশগ্রহণকারী ধ্বংসপ্রবণতা Administrator intervention against vandalism  টেমপ্লেট Template messages and subpagesPhysics templates  আরও দেখুন আমাদের আইআরসি চ্যানেলে [ দেখুন]  বিষয়শ্রেণী:উইকিপ্রকল্প পদার্থবিজ্ঞান
বড়ঘোপ বাংলাদেশের কক্সবাজার জেলার অন্তর্গত কুতুবদিয়া উপজেলার একটি ইউনিয়ন।   আয়তন  বড়ঘোপ ইউনিয়নের আয়তন ২৪৭০ একর (১০ বর্গ কিলোমিটার)।   জনসংখ্যা  ২০১১ সালের পরিসংখ্যান অনুযায়ী বড়ঘোপ ইউনিয়নের লোকসংখ্যা ২৫,৮৯৪ জন। এর মধ্যে পুরুষ ১৩,১২৫ জন এবং মহিলা ১২,৭৪৯ জন।   অবস্থান ও সীমানা  কুতুবদিয়া উপজেলার মধ্যাংশে বড়ঘোপ ইউনিয়নের অবস্থান। কুতুবদিয়া উপজেলা সদর এ ইউনিয়নে অবস্থিত। এ ইউনিয়নের উত্তরে কৈয়ারবিল ইউনিয়ন ও লেমশীখালী ইউনিয়ন, পূর্বে কুতুবদিয়া চ্যানেল ও পেকুয়া উপজেলার মগনামা ইউনিয়ন, দক্ষিণে আলী আকবর ডেইল ইউনিয়ন এবং পশ্চিমে বঙ্গোপসাগর অবস্থিত।   প্রশাসনিক কাঠামো  বড়ঘোপ ইউনিয়ন কুতুবদিয়া উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম কুতুবদিয়া থানার আওতাধীন। এ ইউনিয়ন জাতীয় সংসদের ২৯৫নং নির্বাচনী এলাকা কক্সবাজার-২ এর অংশ। এটি বড়ঘোপ মৌজা নিয়েই গঠিত।  ওয়ার্ডভিত্তিক এ ইউনিয়নের গ্রামগুলো হল: ওয়ার্ড নংগ্রামের নাম১নং ওয়ার্ডউত্তর বড়ঘোপ২নং ওয়ার্ডমাতবর পাড়া৩নং ওয়ার্ডরোমাই পাড়া, ঘোনার মোড়৪নং ওয়ার্ডঅমজাখালী৫নং ওয়ার্ডমগ ডেইল৬নং ওয়ার্ডমুরালিয়া৭নং ওয়ার্ডআজম কলোনী৮নং ওয়ার্ডমনোহরখালী৯নং ওয়ার্ডআরব সিকদার পাড়া, ছৈয়দ পাড়া   শিক্ষা ব্যবস্থা  বড়ঘোপ ইউনিয়নের সাক্ষরতার হার ৩৮.০২%। এ ইউনিয়নে ১টি সরকারি কলেজ, ১টি মহিলা ডিগ্রী কলেজ, ১টি ফাজিল মাদ্রাসা, ১টি মাধ্যমিক বিদ্যালয় ও ১০টি প্রাথমিক বিদ্যালয় রয়েছে।   শিক্ষা প্রতিষ্ঠান  কলেজ  কুতুবদিয়া সরকারি কলেজ  বড়ঘোপ মহিলা ডিগ্রী কলেজ  মাদ্রাসা  বড়ঘোপ ইসলামিয়া ফাজিল মাদ্রাসা  মাধ্যমিক বিদ্যালয়  কুতুবদিয়া আদর্শ পাইলট উচ্চ বিদ্যালয়  কুতুবদিয়া সরকারি বালিকা উচ্চ বিদ্যালয়  প্রাথমিক বিদ্যালয়  অমজাখালী সরকারি প্রাথমিক বিদ্যালয়  আলহাজ্ব আনোয়ার আলী সরকারি প্রাথমিক বিদ্যালয়  উত্তর বড়ঘোপ সরকারি প্রাথমিক বিদ্যালয়  কাজী হেলাল উদ্দিন আহমদ সরকারি প্রাথমিক বিদ্যালয়  কুতুবদিয়া মডেল সরকারি প্রাথমিক বিদ্যালয়  পিলটকাটা সরকারি প্রাথমিক বিদ্যালয়  বড়ঘোপ এরশাদ সরকারি প্রাথমিক বিদ্যালয়  মনোহরখালী সরকারি প্রাথমিক বিদ্যালয়  মাস্টার নূর আহমদ শিকদার সরকারি প্রাথমিক বিদ্যালয়  মুরালিয়া সরকারি প্রাথমিক বিদ্যালয় http://180.211.137.51:321/DashboardunionN.aspx?div=4&dis=412&thana=41203&union=05   যোগাযোগ ব্যবস্থা  বড়ঘোপ ইউনিয়নে যোগাযোগের প্রধান সড়ক হল কুতুবদিয়া-ধুরুং সড়ক। প্রধান যোগাযোগ মাধ্যম ট্যাক্সি বা রিক্সা।   ধর্মীয় উপাসনালয়  বড়ঘোপ ইউনিয়নে ২৮টি মসজিদ ও ৪টি মন্দির রয়েছে।   খাল ও নদী  বড়ঘোপ ইউনিয়নের পূর্ব দিকে কুতুবদিয়া চ্যানেল এবং পশ্চিম দিকে রয়েছে বঙ্গোপসাগর। এছাড়া রয়েছে কুমিরাছড়া খাল এবং আজমকলোনী কাজীর বাপের খাল।   হাট-বাজার  বড়ঘোপ ইউনিয়নের প্রধান হাট/বাজার হল বড়ঘোপ বাজার।   দর্শনীয় স্থান   বড়ঘোপ সমুদ্র সৈকত  সৈকতের গ্যাসযুক্ত পাথরের টিলা  ঝাউবন এলাকা  জলসিঁড়ি হেলিপ্যাড   উল্লেখযোগ্য ব্যক্তিত্ব   নাছির উদ্দিন; সাবেক সচিব।  এ এম মান্নান; প্রতিষ্ঠাতা অধ্যক্ষ, কুতুবদিয়া সরকারি কলেজ।  এডভোকেট ফরিদুল ইসলাম চৌধুরী; উপজেলা চেয়ারম্যান।  আবু রাসেল রবিন, উপজেলা প্রধান, জাতীয় নাগরিক কমিটি।  মোবারক হোছাইন সাবেক চেয়ারম্যান মোবারক হোছাইন, প্রাক্তন ইউপি চেয়ারম্যান।   জনপ্রতিনিধি  বর্তমান চেয়ারম্যান:আবুল কালাম   আরও দেখুন   কুতুবদিয়া উপজেলা  কুতুবদিয়া থানা  কক্সবাজার জেলা   তথ্যসূত্র    বহিঃসংযোগ   বিষয়শ্রেণী:কুতুবদিয়া উপজেলার ইউনিয়ন
হোগলবাড়ীয়া ইউনিয়ন বাংলাদেশের খুলনা বিভাগের কুষ্টিয়া জেলার দৌলতপুর উপজেলার একটি ইউনিয়ন পরিষদ। এটি ৪৯.২১ কিমি২ (১৯.০০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৬,৪৪৬ জন। ইউনিয়নটিতে মোট গ্রামের সংখ্যা ২০টি ও মৌজার সংখ্যা ১৩টি।   গ্রামসমূহ    গাছেরদিয়াড়  টলটলিপাড়া  বৈদ্যনাথতলা  ফারাকপুর  সোনাইকুন্ডি  তাজপুর  চামনাই  কায়ামারী  কল্যাণপুর  নারায়নপুর  সাহাপুর  শশীধরপুর  বেগুনবাড়ীয়া  সাদিপুর  মানিকদিয়াড়  জয়রামপুর  দাড়েরপাড়া  তারাগুনিয়া  গঙ্গারামপুর  চরদিয়াড়   শিক্ষা ব্যবস্থা    দর্শনীয় স্থান    সোনাইকুণ্ডি নীলকুঠি   আরও দেখুন    তথ্যসূত্র    বহিঃসংযোগ      বিষয়শ্রেণী:দৌলতপুর (কুষ্টিয়া) উপজেলার ইউনিয়ন
স্মিতা ভারতী একজন ভারতীয় সামাজিক কর্মী, লেখক এবং নাটক পরিচালক।  সামাজিক বিভিন্ন ইস্যু নিয়ে ২০টিরও বেশি নাটকে তিনি কাজ করেছেন। গবেষণা, ওয়ার্কশপ, সামাজিক আন্দোলন ও প্রকাশোনার মাধ্যমে তিনি নারী, কিশোর-কিশোরীদের সামাজিক বিভিন্ন সমস্যাকে তুলে ধরেছেন। গৃহ নির্যাতন, যৌন নির্যাতন, অজাচার, কারাগারে বিচারাধীন অবস্থায় মুখোমুখি হওয়া বিভিন্ন  নির্যাতনসহ শারিরীক ও মানসিক অত্যাচারের শিকার হওয়া ব্যক্তি নিয়ে স্মিতা ভারতী কাজ করে চলেছেন। এছাড়াও তিনি নিজ দেশের অভ্যন্তরীণ নিয়মের পরিবর্তন আনতেও কর্মরত।   প্রাথমিক জীবন ও শিক্ষা  ভারতী ভিলাই নগরীতে ১৯৬৪ সালে নির্মলা ও আগ্যা রাম ক্ষেত্রপালের ঘরে জন্মগ্রহণ করেন। শিমলার অকল্যান্ড বিদ্যালয় থেকে পড়াশোনা ক্রে ১৯৮২ সালে দিল্লিতে আসেন। দিল্লি বিশ্ববিদ্যালয় থেকে সাহিত্য ও মনোবিজ্ঞানে স্নাতক সম্পন্ন করেন। তামিলনাড়ুর অন্নমালাই বিশ্ববিদ্যালয় থেলে ১৯৮৭ সালে তিনি সাহিত্যে স্নাতোকত্তর সম্প্ন্ন করেন। ব্যক্তিগত জীবনে বিবাহ পরবর্তী গৃহ নির্যাতনে শিকার হয়ে ভারতীর জীবনের মোড় ঘুরে যায়। ১৯৯৫ সাল থেকে তিনি দুই সন্তানে একক অভিভাবক বা সিঙ্গেল প্যারেন্ট হিসেবে জীবন শুরু করেন।    কর্মজীবন  ২০০৪ সাল থেকে এখন পর্যন্ত স্মিতা ভারতী ২০টিরও বেশি নাটক পরিচালনা করেছেন।  একই সাথে বিভিন্ন চলচ্চিত্র, ভিডিও, অডিও বই প্রদর্শনীর সাথে জড়িত। তিনি সংস্কৃত জাদুঘর এবং এশিয়া ঐতিহ্যবাহী স্থান ফাউন্ডেশনের প্রকল্প পরামর্শদাতা হিসেবে দায়িত্বরত।  ২০০৫ সালে ক্ষুধার্ত হৃদয় উতসবে থিয়েটারের মাধ্যমে ভারতীয় জীবন্ধারা ব্যক্তিগত সম্পর্কের আলোকে তুলে ধরেন।   সামাজিক কাজ  ১৯৯৩ সালে, নয়না কাপুর ও জসজিত পুরেভালের সাথে মিলে স্মিতা ভারতী সাক্ষী নামক একটি এনজিও প্রতিষ্ঠা করেন। এই এনজিও দ্বারা তিনি গৃহ নির্যাতন ও যৌন হেনস্থার শিকার নারীদের সাহায্য করেন। আচরনগত পরিবর্তনে বেশ কিছু সৃজনশীল ধারণা নিয়ে তিনি কাজ করেছেন। ২০০৪ সালে সাক্ষী তে যোগ দেয়ার পর ২০০৭ থেকে ২০১৫ সালের প্রধান হিসেবে কাজ করেন। এই সময়ে তিনি একাধিক সামাজিক প্রচারণা চালান।   সদস্যপদ  ২০১৩ সালে ভারতীয় সরকারের কেন্দ্রীয় উপদেষ্টা কমিটিতে নারী ও শিশু পাচার রোধে উপদেষ্টা হিসেবে স্মিতা ভারতী যোগ দেন। এছাড়াও, তিনি রোটারি শান্তি ফেলো, কেকে বিড়লা ফাউন্ডেশনের ফেলো এবং উইসকম্পের (WISCOMP) বিশেষ ফেলো হিসেবেও দায়িত্বরত।   পদক  ২০১৩ সালে স্মিতা ভারতী তার নাটকের জন্য লাডলি জাতীয় মিডিয়া পদক পান। ২০১৬ সালে একই নাটকের কারণে তাকে কর্মভীর পদকে ভূষিত করা হয়।  সামাজিক পরিবর্তনে উল্লেখযোগ্য অবদানের জন্য তাকে এলেমেন্ট চক্রের নারী পদক প্রদান করা হয়।   তথ্যসূত্র   বিষয়শ্রেণী:১৯৬৪-এ জন্ম বিষয়শ্রেণী:২০শ শতাব্দীর ভারতীয় চলচ্চিত্র পরিচালক বিষয়শ্রেণী:হিন্দি ভাষার চলচ্চিত্র পরিচালক বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:জীবিত ব্যক্তি বিষয়শ্রেণী:ভারতীয় মঞ্চ পরিচালক বিষয়শ্রেণী:অপর্যালোচিত অনুবাদসহ পাতা বিষয়শ্রেণী:ভারতীয় নারী চলচ্চিত্র পরিচালক বিষয়শ্রেণী:ভারতীয় নারী মঞ্চ পরিচালক বিষয়শ্রেণী:ভারতীয় নারী নাট্যকার বিষয়শ্রেণী:ভারতীয় নাট্যকার বিষয়শ্রেণী:ছত্তিশগড়ের লেখিকা
রেডিও মেট্রোওয়েভ বাংলাদেশের প্রথম বেসরকারি রেডিও স্টেশন। ১৯৯৯ সালের ২৬ মার্চ যাত্রা শুরু হয়ে ২০০৫ সালের ২৭ জুন রেডিওটির সম্প্রচার বন্ধ হয়ে যায়। ঢাকা মহানগর ও এর পার্শ্ববর্তী এলাকায় ২৫৬.৪১ মিটার ব্যান্ড বা ১১৭০ কিলোহার্টজ মধ্যম তরঙ্গে সকাল ৭.৩০ থেকে ১০.৩০ ও দুপুর ৩টায় রেডিওটি সম্প্রচার করা হতো। রেডিওটি গান ও সংবাদ পরিবেশন করত।   প্রচারিত অনুষ্ঠানমালা  রেডিওটির প্রচারিত অনুষ্ঠানগুলোর মধ্যে অন্যতম হলো "প্রভাতি", "আজকের দিন", "গানের পাখি", "মেট্রো হিটস", "গ্লোবাল রিদম", "রকওয়েভ", "নকশী কাঁথা", "মেট্রো সানন্দা", "সোনালি অতীত" এবং "স্টেশন রক" ইত্যাদি।   সম্প্রচার বন্ধ  রেডিও মেট্রোওয়েভ বাংলাদেশ বেতারের থেকে টাইম স্লট ও ট্রান্সমিটার কেনার বকেয়া অর্থ পরিশোধ করতে না পারায় ২০০৫ সালের ২৭ জুন রেডিওর সম্প্রচার বন্ধ করে দেওয়া হয়।   আরো দেখুন   বাংলাদেশের বেতার কেন্দ্রের তালিকা  বাংলাদেশের টেলিযোগাযোগ ব্যবস্থা  বাংলাদেশ বেতার   তথ্যসূত্র   বিষয়শ্রেণী:বাংলাদেশের রেডিও স্টেশন বিষয়শ্রেণী:২০০৫-এ বাংলাদেশে বিলুপ্ত বিষয়শ্রেণী:১৯৯৯-এ বাংলাদেশে প্রতিষ্ঠিত বিষয়শ্রেণী:বাংলাদেশের বিলুপ্ত গণমাধ্যম
মুর্শিদাবাদ  মসজিদ, ( মুর্শিদাবাদ বড় মসজিদ, বা মুর্শিদাবাদ জামে মসজিদ নামেও পরিচিত) ভারতের হায়দ্রাবাদের মুর্শিদাবাদ শহরে অবস্থিত একটি মসজিদ।  মূল অংশটি কুতুব শাহি বংশের চতুর্থ সুলতান ইব্রাহিম কুলি কুতুব শাহ নির্মাণ করেন।   ইতিহাস  গোলকোন্ডা পতনের পরে, মসজিদটির ব্যবহার বন্ধ হয়ে যায়। নিজাম আলি খানের শাসন আমলের প্রধানমন্ত্রী নবাব আরস্তু জাহের অধীনে এই এলাকা না আসা পর্যন্ত মসজিদটি সেখানেই পরিত্যক্ত থাকে। এটি ১৯৫১ সালে মেরামত করা হয়। বর্তমানে, পুরানো কাঠামোটি জরাজীর্ণ অবস্থায় রয়েছে।  নামাজ পড়ার জন্য নতুন চারতলা ভবন তৈরি করা হয়েছে। এখানে পূর্বে একটি বিশাল উঠান ছিল যেখানে বর্তমানে নতুন ভবন তোলা হয়েছে।   স্থাপত্য  মসজিদে পাঁচটি উঁচু খিলান রয়েছে এবং কোণায় দুটি মিনার রয়েছে।   আরও দেখুন   ভারতে ইসলাম  ভারতের মসজিদের তালিকা   তথ্যসূত্র   বিষয়শ্রেণী:প্রধান মসজিদ বিষয়শ্রেণী:হায়দ্রাবাদ, ভারতের মসজিদ